open-index/open-wikipedia-markdown huggingface dataset:
పాడ్కాస్ట్

**పాడ్కాస్ట్** చర్చ లేదా సంగీతం వలె డిజిటల్ ఫార్మాట్ లో ఇంటర్నెట్ లో నిక్షిప్తం చేయబడ్డ, ఇంటర్నెట్ నుండే డౌన్లోడ్ చేసుకుని కంప్యూటర్, మొబైల్ ఫోన్, ఎంపీ3 ప్లేయర్ లేదా (ట్యాబ్లెట్, ఐప్యాడ్ వంటి) ఏ ఇతర పరికరం ద్వారానైనా వినగలిగే ఒక రేడియో కార్యక్రమం.      పాడ్కాస్ట్ లు జ్ఙానాన్ని సంపాదించుకోవటానికి, పంచుకోవటానికి, ప్రపంచాన్ని అర్థం చేసుకోవటానికి వేదికలుగా నిలిచాయి.  వేగం పెరిగిన జీవితాలలో ఆసక్తి గల అంశం గురించి తక్కువ సమయాన్ని కేటాయిస్తూనే తెలుసుకొనగలటం పాడ్కాస్ట్లు మానవాళికి ఇచ్చే గొప్ప లాభం. వార్తలు, వాస్తవాలు, విజ్ఞానశాస్త్రం, రాజకీయాలు, కథలు, విద్య, వినోదం ఇలా పాడ్కాస్ట్లు పలు విభాగాలలో రూపొందించబడతాయి. పాడ్కాస్ట్ లు దాదాపు దశాబ్దం పైగా రూపొందించబడుతున్నా, ఇటీవలి కాలం లో స్మార్ట్ ఫోన్ల, పాడ్కాస్ట్ యాప్ లు పెరిగిన సాంకేతిక విలువలతో ఈ మధ్య కాలంలోనే అవి మహర్దశకు చేరుకొన్నవి! భారతదేశం లోనూ పాడ్కాస్టులకు 2020 నుండి ఆదరణ పెరగటం తో స్వీడిష్ సంస్థ అయిన స్పాటిఫై ఆంగ్లం తో బాటు హిందీ, తెలుగు, తమిళం వంటి స్థానిక భాషలలో 30 పాడ్కాస్ట్ లను విడుదల చేసింది. 

పోడ్కాస్ట్ అని వాడుతున్న ఈ పేరు ఐపొడ్(iPod) ఇంకా బ్రాడ్కాస్ట్ (broadcast)ల కలయిక. కానీ ఐపోడ్ అనే కాక అంతర్జాలంతో లంకె ఉండే, ఏదైన ఆడ్పీయగలిగే ఇతర పరికరంతో పోడ్కాస్ట్నును వినవచ్చు. అందుకే వీటికి ఇతర పేర్లు కూడా సూచిస్తున్నారు. నెట్కాస్ట్ అనే పేరు ఇంటర్నెట్లో నుండి వింటునందుకు గాను, ఇంటర్నెట్ నుంచి ఇవి ప్రసారామైనందుకు వచ్చింది. అందుకు గాను తెలుగులో పోడ్కాస్ట్కి వలపఱపం లేదా వలప్రసారం అనవచ్చు.( ఉదా: వీడియో కాస్ట్= దృశ్య ప్రసారం)

## నిర్మాణం లో సాంకేతిక అంశాలు
* పాడ్కాస్టును రూపొందించి సేవ్ చేసిన తర్వాత ఒక హోస్టింగ్ ప్లాట్ ఫాం కావలసి ఉంటుంది. ఆ ప్లాట్ ఫాం RSS ఫీడ్ సృష్టిస్తాయి. ఈ ఫీడ్ ఆడియో ఫైల్, పాడ్ క్యాచర్ మధ్య సంబంధాన్ని ఏర్పరుస్తాయి. ఫలితంగా పాడ్కాస్తు మన పరికరానికి పంపిణీ చేయబడుతుంది.
## శ్రోతలు
* పాడ్కాస్టు శ్రోతలు సాదాసీదా సగటు మనుషులు కారు. నెట్ ఫ్లిక్క్ష్, స్పాటిఫై ప్రీమియం వంటి వాటికి సభ్యత్వ రుసుము చెల్లించే ఉన్నత వర్గాలకు చెందిన వారు. కావున పాడ్కాస్టులలో వినబడే వాణిజ్య ప్రకటనలు కూడా అధిక వ్యయం తో కూడుకొన్నవై ఉంటాయి.

## పాడ్కాస్ట్ ల నిర్మాణం, వినియోగం పెరగటానికి గల కారణాలు
* రేడియో కంటే టీవీ మనకి మరింత దగ్గర అయినట్లు, రేడియో కంటే పాడ్కాస్ట్ మనకి మరింత చేరువ. ఏ పాడ్కాస్ట్ వినాలో మనమే ఎంచుకోవచ్చు. ఎంచుకొన్న పాడ్కాస్ట్ ను మన వ్యక్తిగత పరిధిలో (హెడ్ ఫోంస్&స్) వినియోగిస్తూ మనం ఆసక్తిగా వింటాం.

## లాభాలు
* పుస్తక, పత్రికా పఠనం వలె పాడ్కాస్టుల కోసం ప్రత్యేకంగా సమయాన్ని వెచ్చించనక్కర లేదు. ఒక ప్రక్క మన పనుల మనం చేసుకొంటూనే (లేదా ఆఫీసుకు వెళ్ళే సమయంలో) మన పనులకు ఎటువంటి అంతరాయం లేకుండానే పాడ్కాస్టులను వినవచ్చు. 
* వినడమే కాదు, పాడ్కాస్ట్ లను రూపొందించటం కూడా సులువే! 
## పరిశ్రమ
* పాడ్కాస్ట్ లలో వాణిజ్య ప్రకటనలకు అవకాశం ఉండటం తో పలు సంస్థలు పాడ్కాస్టింగ్ కు శిక్షణ ఏర్పాటు చేయటం కృత్రిమ మేధస్సు ను ఉపయోగించి పాడ్కాస్ట్ వర్గాన్ని బట్టి, శ్రోతలను ఆకట్టుకునే వాణిజ్య ప్రకటానలు వినిపించటం చేస్తున్నయి. 

## మూలాలు

వర్గం:సాంకేతిక విజ్ఞానం
3వ భారతీయ అంతర్జాతీయ చలన చిత్రోత్సవం

**3వ భారతీయ అంతర్జాతీయ చలన చిత్రోత్సవం** 1965 జనవరి 8 నుండి జనవరి 21 వరకు న్యూఢిల్లీలో జరిగింది. భారతదేశంలో నిర్వహించిన తొలి చిత్రోత్సవం ఇది.  సత్యజిత్ రే అధ్యక్షతన జరిగిన ఈ చిత్రోత్సవాన్ని అప్పటి భారత రాష్ట్రపతి సర్వేపల్లి రాధాకృష్ణన్ ప్రారంభించాడు. పారిస్ కు చెందిన ఫెడరేషన్ ఇంటర్నేషనల్ డి ప్రొడ్యూసర్స్ డి ఫిల్మ్స్ వారు దీనిని 'ఎ' కేటగిరీగా గ్రేడ్ గా నమోదు చేశారు. ఈ గుర్తింపుతో కేన్స్, బెర్లిన్, వెనిస్, కార్లోవీ వారీ, మాస్కో అంతర్జాతీయ చలన చిత్రోత్సవాలతో సమానంగా నిలిచింది.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

## విజేతలు
* ఉత్తమ చిత్రం: గోల్డెన్ పీకాక్ అవార్డు: "గంపేరియ" (శ్రీలంక సినిమా)
* ఉత్తమ లఘు చిత్రం: గోల్డెన్ పీకాక్ అవార్డు: "సైక్లోన్" (క్యూబన్ సినిమా)

### ప్రారంభ సినిమా
* "నికోలా వాల్చెవ్" దర్శకత్వం వహించిన "ఇవాయిలో"

### ముగింపు సినిమా
* "ఎలియా కజాన్" దర్శకత్వం వహించిన "అమెరికా అమెరికా" 

## మూలాలు

## బయటి లింకులు
* 

వర్గం:సినిమా పురస్కారాలు
వర్గం:భారత అంతర్జాతీయ చలన చిత్రోత్సవం
4వ భారతీయ అంతర్జాతీయ చలన చిత్రోత్సవం

**4వ భారతీయ అంతర్జాతీయ చలన చిత్రోత్సవం** 1969 డిసెంబరు 5 నుండి డిసెంబరు 18 వరకు న్యూఢిల్లీలో జరిగింది. ఈ చిత్రోత్సవాన్ని అప్పటి భారత రాష్ట్రపతి వి.వి.గిరి ప్రారంభించాడు. ముప్పై నాలుగు దేశాలు పాల్గొన్న ఈ చిత్రోత్సవంలో సినిమాలు కళ, సినిమాలు కమ్యూనికేషన్, ప్రత్యేక లఘు చిత్రాలు అనే మూడు విభాగాల క్రింద సినిమాలు వర్గీకరించబడ్డాయి. లఘు చిత్రాలు ఈ ఎడిషన్ నుండే ప్రారంభమయ్యాయి.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

## విజేతలు
* ఉత్తమ చిత్రం: గోల్డెన్ పీకాక్ అవార్డు: లుచినో విస్కోంటి దర్శకత్వం వహించిన "ది డామెండ్" (ఇటాలియన్ సినిమా)
* ఉత్తమ లఘు చిత్రం: గోల్డెన్ పీకాక్ అవార్డు: "టేకింగ్ ఆఫ్ ఎట్ 1800 అవర్స్" (క్యూబన్ స)
* లఘు చిత్రం: సిల్వర్ పీకాక్ అవార్డు: సుగతపాల సేనరత్ యాపా దర్శకత్వం వహించిన "మ్యాన్ అండ్ ది క్రో" (శ్రీలంక సినిమా)

## మూలాలు

వర్గం:సినిమా పురస్కారాలు
వర్గం:భారత అంతర్జాతీయ చలన చిత్రోత్సవం
5వ భారతీయ అంతర్జాతీయ చలన చిత్రోత్సవం

**5వ భారతీయ అంతర్జాతీయ చలన చిత్రోత్సవం** 1974 డిసెంబరు 30 నుండి 1975 జనవరి 12 వరకు న్యూఢిల్లీలో జరిగింది. భారత జాతీయ పక్షి నెమలిని సూచించే శాశ్వత చిహ్నాం ఈ ఐదవ చిత్రోత్సవంలో ఏర్పాటుచేశారు. "వసుధైవ కుటుంబకం" (ప్రపంచం మొత్తం ఒక కుటుంబం) శాశ్వత నినాదంతో ఈ చిత్రోత్సవం జరిగింది. అదే సంవత్సరంలో భారతీయ అంతర్జాతీయ చలన చిత్రోత్సవం ప్రత్యామ్నాయంగా "ఫిల్మోత్సవ్" పేరుతో పోటీలేకుండా సినిమా ప్రదర్శన కూడా నిర్వహించాలని నిర్ణయించారు.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

## విజేతలు
* ఉత్తమ చిత్రం: గోల్డెన్ పీకాక్ అవార్డు: జెనోస్ రోజ్సేస్ దర్శకత్వం వహించిన "డ్రీమింగ్ యూత్" (హంగేరియన్ సినిమా)
* ఉత్తమ లఘు చిత్రం: గోల్డెన్ పీకాక్ అవార్డు: *ఆటోమేటిక్* (చెకోస్లోవాకిన్ సినిమా)

## మూలాలు

వర్గం:సినిమా పురస్కారాలు
వర్గం:భారత అంతర్జాతీయ చలన చిత్రోత్సవం
6వ భారతీయ అంతర్జాతీయ చలన చిత్రోత్సవం

**6వ భారతీయ అంతర్జాతీయ చలన చిత్రోత్సవం** 1977 జనవరి 3 నుండి జనవరి 16 వరకు న్యూఢిల్లీలో జరిగింది. విదేశీ చలన చిత్రోత్సవాలలో అవార్డులు గెలుచుకున్న భారతీయ చిత్రాలు ఈ చిత్రోత్సవంలో ప్రత్యేకంగా నిలిచాయి. ఉత్తమ దర్శకుడు, ఉత్తమ నటుడు, ఉత్తమ నటి, లఘుచిత్రానికి సిల్వర్ పీకాక్ అవార్డులతోపాటు తొలిసారిగా ఉత్తమ లఘుచిత్రానికి కాంస్య నెమలి అవార్డను ఏర్పాటుచేసింది. ఈ ఎడిషన్ నుండి ప్రతి ఏటా జనవరి 3–17 ఈ చిత్రోత్సవాన్ని జరుపుకోవాలని నిర్ణయించబడింది. "ఇండియన్ మోషన్ పిక్చర్ ఎక్స్‌పోర్ట్ కార్పొరేషన్" (నేషనల్ ఫిల్మ్ డెవలప్‌మెంట్ కార్పొరేషన్ ఆఫ్ ఇండియా ) మొదటిసారిగా ఒక ఫిల్మ్ మార్కెట్‌ను ఏర్పాటు చేసింది. ఈ ఎడిషన్ నుండి "ఇండియన్ పనోరమా విభాగం" స్థాపించబడింది.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

## విజేతలు
* ఉత్తమ చిత్రం: గోల్డెన్ పీకాక్ అవార్డు: తదాషి ఇమై దర్శకత్వం వహించిన "బ్రదర్ అండ్ సిస్టర్" (జపనీస్ సినిమా)
* ఉత్తమ లఘు చిత్రం: గోల్డెన్ పీకాక్ అవార్డు: "ఆఫ్టర్ ది సైలెన్స్" (భారతీయ సినిమా)

## మూలాలు

వర్గం:సినిమా పురస్కారాలు
వర్గం:భారత అంతర్జాతీయ చలన చిత్రోత్సవం
చైతన్య రావు

**చైతన్య రావు మాదాడి** తెలుగు సినిమా నటుడు. ఆయన 2015లో విడుదలైన బందూక్ సినిమా ద్వారా సినీరంగంలోకి అడుగు పెట్టాడు.చైతన్య 2021లో విడుదలైన 30 వెడ్స్‌ 21 వెబ్‌ సిరీస్‌ తో మంచి గుర్తింపు పొందాడు.
## జననం, విద్యాభాస్యం
చైతన్య 13 జూలై 1989లో తెలంగాణ రాష్ట్రం, కరీంనగర్ లో కరుణాకర్ రావు మాదాడి,  
వకుళా దేవి దంపతులకు జన్మించాడు. ఆయన కరీంనగర్ లోని జ్యోతిష్మతి పాఠశాలలో పదవ తరగతి పూర్తి చేసి, ఆస్ట్రేలియాలోని కాన్బెర్రా యూనివర్సిటీ లో ఎంబీఏ పూర్తి చేశాడు.
[thumb|సారంగి ఫిల్మ్ అవార్డ్స్ 2024లో [షరతులు వర్తిస్తాయి సినిమాకు గాను ఉత్తమ నటుడి అవార్డును అందుకున్నాడు]]

## సినీ జీవితం
ఆయన 2015లో విడుదలైన బందూక్ సినిమా ద్వారా సినీరంగంలోకి అడుగు పెట్టాడు.
### నటించిన సినిమాలు

## షార్ట్ ఫిలిమ్స్ \ వెబ్ సిరీస్

## మూలాలు

## బాహ్య లంకెలు

వర్గం:తెలుగు సినిమా నటులు
వర్గం:1989 జననాలు
వర్గం:కరీంనగర్ జిల్లా వ్యక్తులు
హవా

**హవా** 2019లో విడుదలైన తెలుగు సినిమా. ఫిలిం అండ్ రీల్ ప్రొడక్షన్స్ బ్యానర్ పై నిర్మించిన ఈ చిత్రానికి మహేష్ రెడ్డి దర్శకత్వం వహించాడు. చైతన్య రావు, దివి ప్రసన్న హీరో హీరోయిన్ గా నటించిన ఈ సినిమాకు మహేష్ రెడ్డి దర్శకత్వం వహించాడు. ఈ సినిమా 23 ఆగస్టు 2019లో విడుదలైంది.
## కథ
చార్లీ (చైతన్య రావు) చిన్న వయసులోనే తల్లిదండ్రులను కోల్పోయి జీవనం కోసం చిన్న చిన్న నేరాలు చేస్తూ పెరుగుతాడు. వీటితో విసిగిపోయిన చార్లీ ఏదైనా పెద్ద క్రైమ్ చేసి సెటిల్ అయిపోవాలని నిర్ణయించుకొని ఆస్ట్రేలియాలోని డార్క్ హార్స్ రైడింగ్ బెట్టింగ్ మాఫియాలోకి అడుగుపెడతాడు. కానీ అప్పటికే అక్కడ పాతుకుపోయి వున్న బిజిలీ భాయ్ (కమల్ కృష్ణ) అనే గ్యాంగ్ స్టార్ నుండి చార్లీకి ప్రాణహాని తలెత్తుతుంది. ఆ క్రిమినల్ గ్యాంగ్స్ బారి నుండి చార్లీ ఎలా తప్పించుకున్నాడు ? మరి చార్లీ తన కలలని నెరవేర్చుకున్నాడా ? లేదా ? అనేది మిగతా సినిమా కధ.

## నటీనటులు

*చైతన్య రావు
*దివి ప్రసన్న
*కమల్ కృష్ణ 
*సందీప్ పగడాల 
*శ్రీజిత్ గంగాధరన్
*కమలేష్ కొక 
*సురేందర్ రెడ్డి కొంటాడి
*రామ్ మిట్టకంటి
*సత్య రెడ్డి
*అలీ గుల్ ఖాన్ 
*రాకేష్ చిట్టి 
*దేశ్ అగర్వాల్
*భూమిక పటేల్ 
*బాబీ ఆషిక
*ఫర్హాన్ 
*జో జోసెఫ్ 
*అంజా మేయెర్
*ఆల్వోన్ జూనియర్
*విలియమ్ ట్రాన్ 

## సాంకేతిక నిపుణులు
*నిర్మాత‌లు : ఫిలిం అండ్ రీల్ ప్రొడక్షన్స్
*దర్శకత్వం : మహేష్ రెడ్డి
*సంగీతం : గిఫ్టన్ ఎలియాస్
*పాటలు= లక్ష్మి ప్రియాంక
*సినిమాటోగ్రఫర్ : సంతోష్ షనమోంజ్
*ఎడిటర్ : కార్తీక్ శ్రీనివాస్

## మూలాలు

వర్గం:2019 తెలుగు సినిమాలు
వర్గం:2019 సినిమాలు
కాల భైరవ

**కాల భైరవ** తెలుగు సినిమా నటుడు, గాయకుడు, సంగీత దర్శకుడు. ఆయన తెలుగు, తమిళ్, హిందీ భాషా చిత్రాలలో పాడాడు.‘బాహుబ‌లి-2’లో అతడు పాడిన దండాల‌య్యా పాట‌ కాల భైరవకు మంచి గుర్తింపు తెచ్చింది. ఆయన 2019లో విడుదలైన మత్తు వదలరా సినిమా ద్వారా సంగీత దర్శకుడిగా మారాడు.

కాల భైరవ, రాహుల్ సిప్లిగంజ్ కలిసి పాడిన ఆర్ఆర్ఆర్ సినిమాలోని 'నాటు నాటు’ పాట, 2023 మార్చి 13 న ఉత్తమ ఒరిజినల్ సాంగ్ గా ఆస్కార్ అవార్డు గెలుచుకుంది.

69వ జాతీయ చలనచిత్ర అవార్డ్స్‌లో ఆర్ఆర్ఆర్ (2021) సినిమాలోని *కొమురం భీముడో* పాటకు జాతీయ ఉత్తమ నేపథ్య గాయకుడిగా జాతీయ అవార్డుకు ఎంపికయ్యాడు.

## డిస్కోగ్రఫీ

### గాయకుడిగా

### సంగీత దర్శకుడిగా

## పురస్కారాలు
సైమా అవార్డులు: ఉత్తమ నేపథ్య గాయకుడు

# 2017: "దండాలయ్యా" (*[[బాహుబలి 2: ది కన్ క్లూజన్|బాహుబలి 2: ది కన్‌క్లూజన్]])*

## మూలాలు

వర్గం:తెలుగు సినిమా గాయకులు
వర్గం:తెలుగు సినిమా సంగీత దర్శకులు
రేణుకాపూర్

**రేణుకాపూర్**, తెలంగాణ రాష్ట్రం, రంగారెడ్డి జిల్లా, బాలాపూర్ మండలంలోని గ్రామం.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని సరూర్‌నగర్‌ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన బాలాపూర్ మండలంలోకి చేర్చారు.

## సమీప గ్రామాలు
ఇక్కడికి సమీపంలో బాబానగర్, బాలాజీ నగర్, చంద్రాయనగుట్ట, కాంచన్ బాగ్, హఫీజ్ బాబా నగర్, కుర్మల్‌గూడ, ఖానాపూర్, నాదర్‌గుల్ మొదలైన ప్రాంతాలు ఉన్నాయి.

## రవాణ సౌకర్యాలు
ఈ గ్రామానికి అన్ని ప్రాంతాలనుండి రోడ్డు వసతి కలిగి బస్సుల సౌకర్యము ఉంది. ఇక్కడికి 10 కి.మీ దూరములో రైలు వసతి లేదు. ఫలక్‌నామా రైల్వే స్టేషను, ఉప్పుగూడ రైల్వే స్టేషను సమీపములో ఉన్నాయి.

## మూలాలు

## వెలుపలి లంకెలు
తట్టిఖానా (అబ్దుల్లాపూర్ మెట్)

**తట్టిఖానా** రంగారెడ్డి జిల్లా, అబ్దుల్లాపూర్‌మెట్ మండలానికి చెందిన గ్రామం.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని హయాత్‌నగర్‌ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన అబ్దుల్లాపూర్‌మెట్ మండలంలోకి చేర్చారు.

## సమీప గ్రామాలు
ఇక్కడికి సమీపంలో సీతారాంపేట (3 కి.మీ), పోల్కాంపల్లి (4 కి.మీ), రాయపోల్ (4 కి.మీ), నోముల (4 కి.మీ), ఖానాపూర్ (5 కి.మీ) మొదలైన గ్రామాలు ఉన్నాయి. తట్టిఖాన చుట్టూ దక్షిణం వైపు మంచాల్‌ మండలం, ఉత్తరం వైపు హయత్‌నగర్ మండలం, పశ్చిమాన సరూర్‌నగర్ మండలం, దక్షిణం వైపు యాచారం మండలం ఉన్నాయి.

## రవాణ సౌకర్యాలు
ఈ గ్రామానికి అన్ని ప్రాంతాలనుండి రోడ్డు వసతి కలిగి బస్సుల సౌకర్యము ఉంది. ఇక్కడికి 10 కి.మీ దూరములో రైలు వసతి లేదు. మలక్‌పేట రైల్వే స్టేషను, కాచిగూడ రైల్వేస్టేషను సమీపములో ఉన్నాయి. ప్రధాన రైల్వేస్టేషను ఇక్కడికి 18 కి.మీ దూరములో వున్నది

## విద్యాసంస్థలు
# సివిఆర్ కాలేజ్ ఆఫ్ ఇంజనీరింగ్
# సిద్ధార్థ ఇన్స్టిట్యూట్ ఆఫ్ ఇంజనీరింగ్ అండ్ టెక్నాలజీ
# భారత్ ఇన్స్టిట్యూట్ ఆఫ్ ఇంజనీరింగ్ కళాశాల
# ప్రభుత్వ జూనియర్ కళాశాల
# వసుంధర జూనియర్ కళాశాల
# సాయి తేజ జూనియర్ కళాశాల
# లీడ్ ఇండియా హైస్కూల్

## మూలాలు

## వెలుపలి లింకులు
గోరంట్ల మాధవ్

** కురుబ గోరంట్ల మాధవ్‌** ఆంధ్రప్రదేశ్ రాష్ట్రానికి చెందిన రాజకీయ నాయకుడు, మాజీ పోలీస్ అధికారి. ఆయన 2019లో జరిగిన పార్లమెంట్‌ ఎన్నికల్లో వైఎస్సార్ కాంగ్రెస్ పార్టీ తరపున హిందూపురం లోక్‌సభ స్థానం నుండి పోటీ చేసి ఎంపీగా గెలిచాడు.

## రాజకీయ జీవితం
గోరంట్ల మాధవ్‌ రాజకీయాల్లోకి రాకముందు కదిరి సర్కిల్ ఇన్స్పెక్టర్‌ గా, అనంతపురం జిల్లా పోలీసు అధికారుల సంక్షేమ సంఘం ప్ర‌ధాన కార్య‌ద‌ర్శిగా పని చేశాడు. అనంతపురం జిల్లాలోని త్రైత‌సిద్ధాంతం ఆశ్ర‌మం విష‌యంలో లోక్‌స‌భ మాజీ స‌భ్యుడు, జే సీ దివాకర్ రెడ్డి పోలీసుల‌ను ఉద్దేశించి అస‌భ్య ప‌ద‌జాలంతో వారిని దూషించి, తీవ్ర వ్యాఖ్య‌లు చేశాడు.  ఈ ఘ‌ట‌న గోరంట్ల మాధ‌వ్‌ను తీవ్ర ఆగ్రహం చెంది విలేక‌రుల స‌మావేశాన్ని ఏర్పాటు చేసి, మీసం మెలేసి విధి నిర్వ‌హ‌ణ‌లో ఉన్న పోలీసుల‌ను దుర్భాష‌లాడితే నాలుక చీరేస్తానంటూ గోరంట్ల మాధవ్‌ హెచ్చరించడంతో ఆయన వార్తల్లోకి ఎక్కాడు. ఆయన 2018లో పోలీస్ ఉద్యోగానికి స్వ‌చ్ఛంద ప‌ద‌వీ విర‌మ‌ణ చేసి, వైఎస్ఆర్ కాంగ్రెస్ పార్టీలో చేరాడు.

గోరంట్ల మాధవ్‌  2019లో జరిగిన పార్లమెంట్‌ ఎన్నికల్లో వైఎస్సార్ కాంగ్రెస్ పార్టీ తరపున హిందూపురం లోక్‌సభ స్థానం నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి నిమ్మల కిష్టప్ప పై 140,748 ఓట్ల మెజారిటీతో ఎంపీగా గెలిచాడు.

## మూలాలు

వర్గం:ఆంధ్రప్రదేశ్ వ్యక్తులు
వర్గం:అనంతపురం జిల్లా నుండి ఎన్నికైన లోక్‌సభ సభ్యులు
వర్గం:అనంతపురం జిల్లా రాజకీయ నాయకులు
రమ్యా హరిదాస్

**రమ్యా హరిదాస్‌** కేరళ రాష్ట్రానికి చెందిన రాజకీయ నాయకురాలు. ఆమె 2019లో జరిగిన పార్లమెంట్‌ ఎన్నికల్లో కాంగ్రెస్ పార్టీ తరపున అలత్తూర్‌ లోక్‌సభ స్థానం నుండి పోటీ చేసి ఎంపీగా గెలిచింది. రమ్య 2019 పార్లమెంట్‌ ఎన్నికల్లో కేరళ రాష్ట్రం నుంచి ఎన్నికైన ఏకైక మహిళా ఎంపీగా, 32 ఏళ్ల తరువాత గెలిచిన మహిళా దళిత ఎంపీగా రికార్డు సృష్టించింది.
## రాజకీయ జీవితం
రాహుల్‌గాంధీ నేతృత్వంలో 2010లో దేశవ్యాప్తంగా కాంగ్రెస్‌ యువ నాయకత్వం కోసం సాగించిన వెతుకులాటలో మంచి వాగ్ధాటి, విషయాలపై అవగాహన కలిగి ఉండడంతో రమ్య హరిదాస్‌ను రాహుల్‌ గాంధీ తెరపైకి తెచ్చాడు. మహిళా కాంగ్రెస్‌ నాయకురాలైన ఆమె తల్లి రాధ స్ఫూర్తితో రాజకీయాల్లోకి వచ్చిన రమ్య పదేళ్ళపాటు యువజన కాంగ్రెస్ లో వివిధ హోదాల్లో పనిచేస్తూ 2010లో కోజికోడ్‌ యూత్‌ కాంగ్రెస్‌ పార్లమెంటరీ కార్యదర్శిగా ఎన్నికయింది. యువ నాయకత్వాన్ని ప్రోత్సహించే లక్ష్యంతో కొంతమంది యువతని ఎంపిక చేసి వారికి విదేశాల్లో శిక్షణనిచ్చే కార్యక్రమాన్ని కాంగ్రెస్‌ ప్రభుత్వం ఏర్పాటు చేసింది.

రమ్య భారతదేశం తరపున జపాన్, మలేసియా, సింగపూర్, శ్రీలంక దేశాల్లో జరిగిన వరల్డ్‌ యూత్‌ కార్యక్రమాలకి వెళ్లిన పది మంది ప్రతినిధుల్లో ఆమె కూడా పాల్గొన్నారు. రమ్య 2019లో జరిగిన పార్లమెంట్‌ ఎన్నికల్లో కాంగ్రెస్ పార్టీ తరపున అలత్తూర్‌ లోక్‌సభ స్థానం నుండి పోటీ చేసి తన సమీప ప్రత్యర్థి కమ్యూనిస్ట్ పార్టీ అభ్యర్థి పీకేబిజూ పై 1,58,968 ఓట్ల మెజారిటీతో గెలిచింది.

రమ్యా హరిదాస్‌ను పార్లమెంట్‌లో అనుచితంగా ప్రవర్తించినందుకు గాను 2023 డిసెంబరు 14న శీతాకాల సమావేశాలు పూర్తయ్యేదాకా సభ నుంచి సస్పెండ్ చేశారు.

## మూలాలు

వర్గం:కేరళ మహిళలు
వర్గం:1987 జననాలు
వర్గం:కేరళ రాజకీయ నాయకులు
వర్గం:భారత జాతీయ కాంగ్రెస్ నాయకులు
పొన్నాల రామసుబ్బారెడ్డి

**పొన్నాల రామసుబ్బారెడ్డి, ** "హంస" అవార్డు గ్రహీత 1932 జూలై 1న న శ్రీ పొట్టిశ్రీరాములు నెల్లూరు జిల్లా, నెల్లూరు మండలం, పొట్టేపాలెం గ్రామంలో పొన్నాల వీరారెడ్డి, సంజీవమ్మ దంపతులకు జన్మించాడు.1950-52 మధ్యకాలంలో నెల్లూరు వెంకటగిరి రాజా కళాశాలలో చదివాడు. రెవెన్యూ డిపార్టుమెంటులో పలు కీలక బాధ్యతలు నిర్వహించి డిప్యూటీ తహసీల్దారుగా 1990లో పదవీ విరమణ చేసారు. తన 10 ఏళ్ళ వయసులో బాలపాత్రల్లో (లవుడు, కుశుడు, మార్కండేయుడు, లోహితాస్యుడు) పాత్రలలో నటించి మెప్పించారు.కళాశాల చదువులో మనసు కవి ఆచార్య ఆత్రేయ రచించిన "పరివర్తన" సాంఘిక నాటకంలోలో రంగడి పాత్రలో నటించాడ. తన 21 ఏళ్ళ వయసులో శ్రీ రామకృష్ణ నాట్యమండలి సంస్థకు కార్యదర్శిగా పలు పౌరాణిక నాటకాలు అన్ని రాష్ట్రాల్లో తన టీంతో ప్రదర్శించాడు. సత్య హరిశ్చంద్ర నాటకంలో "హరిశ్చంద్రుడు"గా, చిత్రనళీయం నాటకంలో "నలుడు", "బాహుకుడు"గా, భక్తరామదాసు నాటకంలో "రామదాసు"గా, పాదుకాపట్టాభిషేకం నాటకంలో "దశరథుడు"గా ఇంకా అనేక నాటకాల్లో వైవిధ్య భరిత పాత్రలు పోషించి మెప్పించాడు.అనేక కళా సంస్థల ద్వారా సన్మానాలు, సత్కారాలు అందుకున్నాడు.సినీ నటులు నందమూరి తారక రామారావు, గుమ్మడి, మిక్కిలినేని రాధాకృష్ణమూర్తి తదితరుల ప్రశంసలు పొందాడు. సుప్రసిద్ధ నటులు, హరికథ కళాకారులు, భిక్షాటన పూర్వక శ్రీ త్యాగరాజ స్మరణోత్సవ కమిటీ స్థాపకులు శ్రీపతి పండితారాధ్యుల సాంబమూర్తి శిష్యుడుగా గుర్తింపబడ్డాడు. సాంబమూర్తి కూడా రామసుబ్బారెడ్డి నాటకాల్లో ముఖ్య పాత్రల్లో నటించడం విశేషం., సురభి నాటక కళాకారిణి వనారస కోటేశ్వరిదేవి, వల్లకవి సుబ్బారావు, పోలవరపు నాగరాజారావు, ధూళిపాళ్ళ శ్రీనివాసరావు తదితరులు ఇతని నాటకాలకు సహకరించగా, దోర్నాల హరిబాబు (ప్రస్తుత సినీ, టివి హాస్య నటుడు), బొగ్గల శేషయ్య, మాచవోలు సీతాపతి, వి. లక్ష్మీకాంత్ బాబు తదితరులు ఇతని శిష్యులుగా ప్రస్తుత నటులుగా పేరు తెచ్చుకున్నారు.

## అవార్డులు
రంగస్థలంలో విశేష సేవలు అందించించినందుకు గాను 2021లో ఆంధ్రప్రదేశ్ ప్రభుత్వం నుండి వైఎస్సార్ ఎచీవ్ మెంట్ అవార్డు కింద రూ.10 లక్షల నగదు, వైఎస్సార్ కాంస్య ప్రతిమ, మెడల్, శాలువ అందుకున్నాడు.

## మూలాలు

## వెలుపలి లంకెలు

వర్గం:రంగస్థల నటులు
వర్గం:రంగస్థల కళాకారులు
వర్గం:నెల్లూరు జిల్లా వ్యక్తులు
వర్గం:నెల్లూరు జిల్లా రంగస్థల నటులు
వస్త్రాపూర్ సరస్సు

**వస్త్రాపూర్ సరస్సు** భారతదేశం లోని గుజరాత్ రాష్ట్రంలో గల అహ్మదాబాద్ కు పశ్చిమాన ఉంది.  దీనికి అధికారికంగా గుజరాత్ కవి నర్సింగ్ మెహతా జ్ఞాపకార్థం భక్త కవి నర్సింగ్ మెహతా సరోవర్ అని పేరు పెట్టారు. 
## ఉద్యానవనం
ప్రతి వారాంతంలో చాలా మంది ఈ సరస్సును సందర్శిస్తారు. ఇది ప్రస్తుతం ఒక ప్రదర్శనశాలను, పిల్లల ఉద్యానవనాన్ని కలిగి ఉంది.  సరస్సు చుట్టూ ఉన్న మార్గం గుండా ఉదయం, సాయంత్రం సమయాల్లో చాలా మంది జాగింగ్ చేస్తూ ఉంటారు.
## సాంస్కృతిక కార్యక్రమాలు
ఈ సరస్సు చుట్టూ ఉన్న పచ్చని పచ్చిక బయళ్ళలో వివిధ సాంస్కృతిక కార్యక్రమాలు జరుగుతాయి. నర్మదా నది  నుండి వచ్చే నీరు ఈ సరస్సులోకి అప్పుడప్పుడు వస్తుంది.
## నర్సింగ్ మెహతా
2013 లో, నర్సింగ్ మెహతా జ్ఞాపకార్థం వస్త్రాపూర్ సరస్సును భక్త కవి నర్సింగ్ మెహతా సరోవర్ గా మార్చారు. సరస్సు తోటలో నర్సింగ్ మెహతా విగ్రహాన్ని కూడా ఏర్పాటు చేశారు.
## కరువు

2016 లో, సరస్సు దాదాపు ఎండిపోయింది.  ప్రజలు చనిపోయిన చేపలను తొలగించి, మిగిలి ఉన్న చేపలను వేరే చోటికి తరలించారు.
## అభివృద్ధి
సెప్టెంబర్ 2019 లో, అహ్మదాబాద్ మునిసిపల్ కార్పొరేషన్ ఈ సరస్సును నర్మదా నది నీటితో నింపాలని ప్రణాళికలు వేశారు.
## మూలాలు


వర్గం:నీటి వనరులు
వర్గం:సరస్సులు
వర్గం:గుజరాత్
యెన్నెన్జీ

**యెన్నెన్జీ** (నరేందర్ గౌడ్ నాగులూరి) తెలంగాణ రాష్ట్రానికి చెందిన సినిమా రచయిత, దర్శకుడు, నటుడు. ఆయన తెలంగాణ ఉద్యమం సమయంలో 2013లో దర్శకత్వం వహించిన ‘యాది’ , ‘రాజిగ ఓరి రాజిగా’ అనే లఘు చిత్రాలు అతడికి మంచి గుర్తింపును తెచ్చాయి. 2021లో వచ్చిన మెయిల్‌ సినిమాలో కంప్యూటర్ వైరస్ మెకానిక్ షకీల్ పాత్రలో నటించాడు.

## జననం, విద్యాభాస్యం
నరేందర్ 4 మార్చి 1982న తెలంగాణ రాష్ట్రం, కామారెడ్డి జిల్లా, నిజాంసాగర్‌ మండలం, హసన్‌పల్లిలో సాయాగౌడ్, లక్ష్మీబాయి దంపతులకు జన్మించాడు. అతను పదవ తరగతి వరకు పోచంపాడ్ గురుకులం లో,  బోధన్ లో ఇంటర్‌మీడియెట్‌ చదివాడు. హైదరాబాద్‌ లోని అపోలో హాస్పిటల్‌లో డీఎంఎల్టీ కోర్సు పూర్తి చేశాడు. అనంతరం నిజామాబాదు ప్రభుత్వ ఆసుపత్రిలో ఉద్యోగంలో చేరాడు.

## సినీ జీవితం

నరేందర్ గౌడ్  2000 సంవత్సరంలో హైదరాబాద్‌ వచ్చి కొంతకాలం పెయింటర్ గా పనిచేశాడు. ఈ క్రమంలోనే బాబు మోహన్ ద్వారా ఇ.వి.వి.సత్యనారాయణతో అతడికి  పరిచయం ఏర్పడింది. నరేందర్ గౌడ్ 2008లో తూర్పు పడమర సినిమాకు అసిస్టెంట్‌ డైరెక్టర్‌గా పనిచేసిన తరువాత అతడు పలు డాక్యుమెంటరీలు, షార్ట్‌ ఫిలిమ్స్‌కు అసిస్టెంట్‌గా పనిచేశాడు. నరేందర్ తెలంగాణ ఉద్యమం సమయంలో 2013లో ‘యాది’ , ‘రాజిగ ఓరి రాజిగా’ లఘు చిత్రాలకు దర్శకత్వం వహించాడు. ఆ రెండు లఘు చిత్రాలకు అతడికి మంచి పేరు తీసుకువచ్చాయి.

2014లో తెలంగాణ రాష్ట్రం ఏర్పడిన తరువాత తెలంగాణ రాష్ట్ర భాషా సాంస్కృతిక శాఖ సంచాలకుడు మామిడి హరికృష్ణ, కోయలపై 'ఆర్ట్ ఎట్ హార్ట్' డాక్యుమెంటరీ తీసే అవకాశం కల్పించాడు. నరేందర్ ఆ తరువాత భాషా సాంస్కృతిక శాఖ తరపున పేరిణీ నృత్యంపై డాక్యుమెంటరీ చేశాడు. తెలంగాణ రాష్ట్రం ఏర్పడ్డాక రవీంద్రభారతి తెలంగాణ కళాకారులకు అడ్డాగా మారడంతో తెలంగాణ అవతరణ ఫిల్మోత్సవం, బతుకమ్మ ఫిల్మోత్సవం, సినివారం, సండే సినిమా, ఫెంటాస్టిక్ ఫైవ్ ఫిలిం ఫెస్టివల్, మాస్టర్ యువర్ క్రాఫ్ట్, యువ చిత్రోత్సవం వంటి కార్యక్రమాల రూపకల్పనలో భాగ్యస్వామి అయ్యాడు.

ఆయన 2017లో దర్శకుడిగా క్రౌడ్ ఫండింగ్ ద్వారా హృదయాంజలి సినిమా ప్రారంభించాడు, కానీ కొన్ని కారణాల వల్ల అది నిలిచిపోయింది. యెన్నెన్జీ 2021లో ఆహాలో విడుదలైన మెయిల్‌ సినిమాలో కంప్యూటర్ వైరస్ మెకానిక్ షకీల్ పాత్రలో నటించి ప్రేక్షకుల నుండి మంచి గుర్తింపును అందుకున్నాడు. ప్రస్తుతం ప్రముఖ దర్శకుడు బోయపాటి శ్రీను సినిమాలకు రచనా సహకారం అందిస్తున్నాడు.

## దర్శకత్వం వహించిన లఘు చిత్రాలు

## నటించిన చిత్రాలు

## మూలాలు

## బయటి లింకులు
* ఐ.ఎమ్.డి.బి.లో యెన్నెన్జీ పేజీ. 
* 
వర్గం:1982 జననాలు
వర్గం:తెలంగాణ ఉద్యమకారులు
వర్గం:తెలంగాణ వ్యక్తులు
వర్గం:కామారెడ్డి జిల్లా వ్యక్తులు
వర్గం:తెలుగు సినిమా నటులు
వర్గం:కామారెడ్డి జిల్లా రచయితలు
7వ భారతీయ అంతర్జాతీయ చలన చిత్రోత్సవం

**7వ భారతీయ అంతర్జాతీయ చలన చిత్రోత్సవం** 1979 జనవరి 3 నుండి జనవరి 16 వరకు న్యూఢిల్లీలో జరిగింది. శ్యామ్ బెనగళ్ రూపొందించిన "జునూన్" సినిమా ప్రదర్శనతో ఈ ఉత్సవం ప్రారంభమైంది. 1978–79 మధ్యకాలంలో ప్రపంచం మొత్తంమీద జరిగిన ఏకైక సినిమా పోటీ, అంతర్జాతీయ చలన చిత్రోత్సవం ఇది. ఈ చిత్రోత్సవాల చరిత్రలో తొలిసారిగా, సెనెగల్ కుస్మాన్ సెంబెనే అనే విదేశీయుడు జ్యూరీకి నాయకత్వం వహించగా, తొలిసారి జ్యూరీలో ఇద్దరు మహిళలు (చంటల్ అకర్మాన్ - బెల్జియం, మార్తా మాస్జావ్స్ - హంగరీ) కూడా ఉన్నారు.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

## విజేతలు
* ఉత్తమ చిత్రం: గోల్డెన్ పీకాక్ అవార్డు: మిక్లేస్ జాన్సే దర్శకత్వం వహించిన "హంగేరియన్ రాప్సోడి" (హంగేరియన్ సినిమా)
* ఉత్తమ లఘు చిత్రం: గోల్డెన్ పీకాక్ అవార్డు: "యాన్ ఎన్కౌంటర్ విత్ ఫేసెస్" (ఇండియా), "ఒలింపిక్ గేమ్స్" (పోలాండ్)
* ఉత్తమ నటుడు: సిల్వర్ పీకాక్ అవార్డు: "ఒండనోండు కలదల్లి" సినిమాలో నటించిన శంకర్ నాగ్

## మూలాలు

వర్గం:సినిమా పురస్కారాలు
వర్గం:భారత అంతర్జాతీయ చలన చిత్రోత్సవం
సపుతరా సరస్సు

**సపుతరా సరస్సు** భారతదేశంలోని గుజరాత్ రాష్ట్రంలో గల  డాంగ్స్ జిల్లాలోని సపుతరా పట్టణం దగ్గర ఉన్న ఒక మానవ నిర్మిత సరస్సు. ఇది ప్రధాన నగరం సపుతరా హిల్ స్టేషన్ నుండి 1 కిలోమీటర్ దూరంలో ఉంది.
## చరిత్ర
రాముడు తన అరణ్యవాసంలోని 11 సంవత్సరాలు ఇక్కడ గడిపాడని నమ్ముతున్నందున సపుతరా ప్రాంతానికి పౌరాణిక ప్రాముఖ్యత ఉంది. సపుతరా అనే పేరుకు ‘సర్పాల నివాసం’ అని అర్ధం.
## వినోదం
thumb|సపుతరా సరస్సు దగ్గర సూర్యోదయం
ఈ సరస్సు మానవ నిర్మితమైనది. బోటింగ్ వంటి కార్యకలాపాలకు బాగా ప్రాచుర్యం పొందింది.  పర్యాటకుల వినోదం కోసం అనేక చిల్డ్రన్స్ పార్కులు, అనేక ఇతర ఆట స్థలాలు ఉన్నాయి.  సరస్సు దగ్గర అనేక బోటింగ్ క్లబ్‌లు ఉన్నాయి.
## భౌగోళికం
సపుతరా సరస్సు కొండలు, పచ్చదనంతో నిండి ఉండి, విశ్రాంతి, ఆనందం కలిగించే సుందరమైన ప్రదేశం. ఇక్కడి నుండి  సహ్యాద్రి కొండల సుదూర దృశ్యాలు కూడా కనిపిస్తాయి.
## జనాభా
భారతదేశ 2011 జనాభా లెక్కల ప్రకారం, సపుతరా నోటిఫైడ్ ప్రాంతంలో 2,968 జనాభా ఉంది.  ఆ జనాభాలో 1,031 మంది పురుషులు, 1,937 మంది మహిళలు ఉన్నారు.  డాంగ్స్ జిల్లాలోని అక్షరాస్యత (75.2%) తో పోలిస్తే సపుతరా ప్రాంతం అక్షరాస్యత ఎక్కువ.  సపుతరా అక్షరాస్యత రేటు 87.4% గా ఉంది. అందులో పురుషుల అక్షరాస్యత రేటు 89.73%, స్త్రీ అక్షరాస్యత రేటు 86.29% గా ఉంది.

## మూలాలు


వర్గం:నీటి వనరులు
వర్గం:సరస్సులు
వర్గం:గుజరాత్
ది యాక్సిడెంటల్ ప్రైమ్ మినిస్టర్

**ది యాక్సిడెంటల్ ప్రైమ్ మినిస్టర్** 2019లో విడుదలైన హిందీ సినిమా. రుద్రా ప్రొడక్షన్స్, బొహ్రా బ్రదర్స్, పెన్ ఇండియా లిమిటెడ్ బ్యానర్లపై నిర్మించిన ఈ చిత్రానికి  విజయ్ రాత్నాకర్ గుట్టే దర్శకత్వం వహించాడు. అనుపమ్‌ ఖేర్‌, అక్షయ్ ఖన్నా, సుజానే బెర్నెర్ట్, ఆహ్నా కుమ్రా, అర్జున్ మాథుర్ ప్రధాన పాత్రల్లో నటించిన ఈ చిత్రం 11 జనవరి 2019లో విడుదలైంది.

## నటీనటులు

*అనుపమ్‌ ఖేర్‌ -  మన్మోహన్ సింగ్   
*అక్షయ్ ఖన్నా  - సంజయ్ బారు 
*సుజానే బెర్నెర్ట్  - సోనియాగాంధీ
*దివ్యా సేథ్ షా - గురు శరణ్ కౌర్
*ఆహ్నా కుమ్రా  - ప్రియాంకా గాంధీ
*అర్జున్ మాథుర్ - రాహుల్ గాంధీ
*అనసూయ మజుందార్ - మమతా బెనెర్జీ
*విమల్ వర్మ - లాలూ ప్రసాద్ యాదవ్
*అవతార్ సాహ్ని - ఎల్ కే అద్వానీ
*అనిల్ రస్తోగి -  శివరాజ్ పాటిల్
*అజిత్ సత్ భాయ్  -  పీవీ నరసింహారావు
*చిత్రగుప్తా సిన్హా  - పీవీ రంగారావు 
*విపిన్ శర్మ - అహ్మద్ పటేల్
* ప్రకాష్ బెలవాడి - ఎం. కే. నారాయణన్
*శివ కుమార్ సుబ్రమణ్యం -   పి. చిదంబరం
*మునీష్  భరద్వాజ్  -  కపిల్ సిబల్
*రామ్  అవతార్ - అటల్ బిహారీ వాజ్ పేయీ
*సునీల్ కొఠారి -   ఏపీజే అబ్దుల్ కలాం
* అపూర్వ నెమ్లేకర్ - రిపోర్టర్
* క్వీన్ హరీష్

## సాంకేతిక నిపుణులు
*బ్యానర్ : రుద్రా ప్రొడక్షన్స్ బొహ్రా బ్రదర్స్ పెన్ ఇండియా లిమిటెడ్
*దర్శకత్వం: విజయ్ రాత్నాకర్ గుట్టే
*నిర్మాతలు : సునీల్ బొహ్రాధవల్ గడా
*రచన: విజయ్ రాత్నాకర్ గుట్టే మాయాంక్ తివారీకార్ల్ డన్ఆదిత్యా సిన్హా
*ఎడిటర్: కె.ఎల్. ప్రవీణ్

## మూలాలు

వర్గం:2019 సినిమాలు
వర్గం:హిందీ సినిమాలు
పులిజూదం (2019 సినిమా)

**పులిజూదం** 2017లో మలయాళంలో 'విలన్'పేరుతో విడుదలైన ఈ సినిమాను 2019లో తెలుగులో డబ్బింగ్ చేసి విడుదల చేశారు. రాక్ లైన్ ఎంటర్ టైనర్స్ బ్యానర్ పై  రాక్ లైన్ వెంకటేష్ నిర్మించిన ఈ సినిమాకు బి. ఉన్నికృష్ణన్ దర్శకత్వం వహించాడు. మోహన్ లాల్, శ్రీ కాంత్ , విశాల్, రాశీ ఖన్నా, హన్సిక, మంజు వారియర్ ప్రధాన పాత్రల్లో నటించిన ఈ సినిమా 29  మార్చి 2019లో విడుదలైంది.
## కథ
ఏడు నెలలు సెలవుమీద వెళ్లి వచ్చేసరికి ముగ్గురు హత్యకి గురైన కేసును మాథ్యూ (మోహన్ లాల్) అడిషనల్ డైరెక్టర్ జనరల్ ఆఫ్ పోలీస్ (ఏడీజీపీ) చేపట్టాల్సి వస్తుంది. ఇద్దరు పోలీసు అధికారులు హర్షితా చోప్రా (రాశీ ఖన్నా), ఇక్బాల్ (చెంబన్ వినోద్ జోస్) లని అసిస్టెంట్స్ గా తీసుకుంటాడు. డ్రగ్ మాఫియా ఫెలిక్స్ విన్సెంట్ (శ్రీకాంత్) , డాక్టర్ దువ్వాడ మదన గోపాల్ (విశాల్) ని అనుమానిస్తాడు మాథ్యూ . మదనగోపాల్ కి అసిస్టెంట్ గా డాక్టర్ శ్రేయ (హన్సిక) వుంటుంది. వీళ్ళిద్దరి కార్యకలాపాలు అనుమానాస్పదంగా వుంటాయి. అసలు వీళ్ళ లక్ష్యమేమిటి? డ్రగ్ మాఫియా ఫెలిక్స్ విన్సెంట్ పాత్ర ఏమిటి?   చివరికీ మాథ్యూ ఆ హత్యలు చేస్తోన్న వారిని పట్టుకున్నాడా ? లేదా ? అనేదే మిగతా సినిమా కథ.

## నటీనటులు

*మోహన్ లాల్ 
*శ్రీ కాంత్
*విశాల్ 
*రాశీ ఖన్నా 
*హన్సిక 
*మంజు వారియర్
*సిద్దిఖ్
*రెంజీ పాణికెర్
* చెంబన్ వినోద్ జోస్ 
*అథిర పటేల్   
*సాయి కుమార్ 
*ఇర్షాద్ 
*ముత్తుమణి

## సాంకేతిక నిపుణులు
*బ్యానర్: రాక్ లైన్ ఎంటర్ టైనర్స్ 
*నిర్మాత: రాక్ లైన్ వెంకటేష్  
*రచన, దర్శకత్వం: బి. ఉన్నికృష్ణన్  
*సంగీతం: 
*సినిమాటోగ్రాఫర్: మనోజ్ పరమహంస

## మూలాలు

వర్గం:2019 తెలుగు సినిమాలు
వర్గం:2019 సినిమాలు
ధడక్

**ధడక్** 2018లో విడుదలైన హిందీ సినిమా. జీ స్టూడియోస్‌, ధర్మ ప్రొడక్షన్స్ బ్యానర్స్ పై  కరణ్‌ జోహార్‌, అపూర్వ మెహతా నిర్మించిన ఈ చిత్రానికి శశాంక్‌ ఖైతాన్‌ దర్శకత్వం వహించాడు.  జాహ్నవీ కపూర్‌, ఇషాన్‌ ఖట్టర్‌‌, అశుతోష్‌ రాణా ప్రధాన పాత్రల్లో నటించిన ఈ సినిమా 20 జులై 2018న విడుదలైంది.
## కథ
జైపూర్లోనే హోటల్ నడుపుకునే వాడి కొడుకు మధుకర్ (ఇషాన్‌ ఖట్టర్‌‌) ఉదయ్ పూర్ లోని అగ్రవర్ణానికి చెందిన రతన్ సింగ్ (అశుతోష్ రాణా) కుమార్తె పార్ధవి (జాహ్నవి కపూర్) ను ప్రేమిస్తాడు. ఇది పార్థవి తండ్రికి తెలిసిపోయి ఇద్దర్నీ విడదీసి,  మధుకర్ ని పోలీసుల చేత కొట్టిస్తాడు.  పోలీసుల నుండి తప్పించుకుని ఇద్దరు ముంబై కు పారిపోతారు. ముంబై నుంచి నాగ్ పూర్ వెళ్ళిన మధుకర్, పార్హవి అక్కడ ఉండడం సురక్షితం కాదని భావించి కలకత్తా వెళ్లిపోతారు. అక్కడ ఇద్దరు చిన్న ఉద్యోగాలు చేస్తూ వుంటారు. చీటికీ మాటికీ ఇద్దరు గొడవలు పడుతూ, పార్థవి ఇంటికి వెళ్లి పోడానికి కూడా సిద్ధపడుతుంది. ఆ తర్వాత మనసు మార్చుకొని, ఇద్దరు పెళ్లి చేసుకున్న వాళ్లకు బాబు పుడతాడు. కొన్నాళ్లకు పార్ధవి కుటుంబ సభ్యులు మళ్ళీ వారి జీవితాల్లోకి ప్రవేశిస్తారు. ఆ తరువాత వారి జీవితం ఎటువంటి మలుపు తిరిగింది? అనేది మిగతా సినిమా కథ.

## నటీనటులు

*ఇషాన్ ఖట్టర్
*జాహ్నవీ కపూర్‌
*అశుతోష్ రాణా
*అంకిత్‌ బిష్ట్‌ 
*ఆదిత్య కుమార్‌
*శ్రీధర్ వాత్సర్
*క్షితిజ్ కుమార్  
*గోవింద్ పాండే   
*ఐశ్వర్య నార్కర్
*ఆదిత్య కుమార్  
*ఖరాజ్ ముఖర్జీ  
*షాలిని కపూర్ 
*శుభావి చోక్సీ

## సాంకేతిక నిపుణులు
*బ్యానర్స్ : జీ స్టూడియోస్‌, ధర్మ ప్రొడక్షన్స్‌
*నిర్మాతలు: కరణ్‌ జోహార్‌, అపూర్వ మెహతా
*సంగీతం: అజయ్‌-అతుల్‌
*సినిమాటోగ్రాఫర్: విష్ణూ  రావ్‌
*ఎడిటర్: మోనిష ఆర్. బల్దావా

## మూలాలు

వర్గం:2018 సినిమాలు
ఆంథోని ఈస్ట్‌మన్

**ఆంథోని ఈస్ట్‌మన్‌‌** మలయాళ సినిమా దర్శకుడు & నిర్మాత. ఆయన దర్శకత్వం వహించిన  *అంబాడే న్జానే* సినిమా ఆయనకు మంచి గుర్తింపు తెచ్చింది. ఆంథోని ఇనాయే తేడి సినిమా ద్వారా నటి సిల్క్ స్మితను సినీ రంగానికి పరిచయం చేశాడు.
## జననం, విద్యాభాస్యం
ఆంథోని  మురిగితీరి కురియాకోస్, మార్తా దంపతులకు 26 ఆగస్టు 1946లో చోవన్నూర్ గ్రామం, కింగ్డమ్ అఫ్ కొచ్చిన్, బ్రిటిష్ ఇండియాలో జన్మించాడు. ఆయన చోవన్నూర్ లోని సెయింట్ థామస్ స్కూల్ & కున్నంకుళం ప్రభుత్వ పాఠశాల నుండి పాఠశాల విద్యాభాస్యం పూర్తి చేశాడు. ఆంథోనీ 1960వ దశకంలో ఫొటోగ్రాఫర్‌గా కెరీర్‌ ప్రారంభించి, ఈస్టమన్‌  స్టూడియో ప్రారంభించాడు.
## వివాహ జీవితం
ఆంథోని మేరీ ని వివాహమాడాడు. ఆయనకు కుమారుడు గంజి, కుమార్తె మినీ ఉన్నారు.

## దర్శకత్వం వహించిన సినిమాలు
ఆంథోని 1979లో ‘ఇనాయే తేడి’ సినిమా ద్వారా దర్శకుడిగా మారాడు.
#ఇనాయే తేడి(1981)
#వయల్‌ (1981)
#అంబాడే న్జానే (1985)
#వర్ణతేరు (1999)
#ఐస్‌క్రీమ్‌
#మ్రిదుల
 
; కథ రచయిత 
#రచన (1983), 
#ఈ లోకం ఇవిడే కురే మనుష్యర్ (1985) 
#ఇవిడే ఈ తీరతు (1985)  
#మాణిక్యన్ (2005) 
#క్లైమాక్స్ (2013)

;నిర్మాత 
# పార్వతి పరిణయం (1995)
## మరణం
ఆంథోనీ 3 జూలై 2021న త్రిస్పూర్‌లో గుండెపోటుతో మరణించాడు. 
## మూలాలు

వర్గం:మలయాళ సినిమా దర్శకులు
వర్గం:1946 జననాలు
మహతి స్వరసాగర్‌

**సాగర్ మహతి** తెలుగు సినిమా సంగీత దర్శకుడు, గాయకుడు. ఆయన 2015లో విడుదలైన జాదూగాడు సినిమా ద్వారా సంగీత దర్శకుడిగా సినీ రంగానికి పరిచయమయ్యాడు.
## వివాహం
మహతి స్వర సాగర్ వివాహం సంజన కలమంజేతో 24 అక్టోబర్ 2021న చెన్నైలోని టీ-నగర్‌లోని ద అకార్డ్‌ ఫంక్షన్‌ హాల్‌లో జ‌రిగింది.

## సంగీత దర్శకత్వం వహించిన సినిమాలు

## మూలాలు

## బయటి లింకులు
* ఐ.ఎమ్.డి.బి.లో సాగర్ మహతి పేజీ. 
వర్గం:తెలుగు సినిమా నేపథ్యగాయకులు
వర్గం:తెలుగు సినిమా సంగీత దర్శకులు
జవహర్ నవోదయ విద్యాలయం వర్గల్

**జవహర్ నవోదయ విద్యాలయం వర్గల్**(ఆంగ్లం:Jawahar Navodaya Vidyalaya, Hindi: जवाहर नवोदया विद्यलया) ఒక కేంద్ర ప్రభుత్వ పాఠశాల. ఇది ఉమ్మడి మెదక్ జిల్లా కోసం 1987లో స్థాపించబడింది. ఈ పాఠశాలను కేంద్ర ప్రభుత్వానికి చెందిన విద్యాశాఖ నిర్వహిస్తుంది. 
భారతదేశంలో మొత్తం 661 నవోదయ విద్యాలయాలున్నాయి, వీటన్నింటిని నవోదయ విద్యాలయ సమితి నిర్వహిస్తోంది.

సంక్షిప్తంగా  దీన్ని జేఎన్వీ  వర్గల్ అని పిలుస్తారు. 

## చరిత్ర
1986లో నేషనల్ పాలసీ ఆఫ్ ఎడ్యుకేషన్ కింద ఈ నవోదయ విద్యాలయాలు  చేయబడ్డాయి. వాటిల్లో ఒకటి ఈ జేఎన్వీ  వర్గల్.
## ప్రవేశ విధానం
ప్రతి సంవత్సరం 6వ తరగతికి 80 మంది విద్యార్థులను తీసుకుంటారు. ప్రతి సంవత్సరం సుమారు 10000 నుండి 20000 దరఖాస్తులు వస్తాయి, జేఎన్వీఎస్టి(JNVST) ప్రవేశ పరీక్ష ద్వారా ఎంపిక విధానం కొనసాగుతుంది.

తరగతులు 9 ఇంకా 11 లో కూడా పాఠశాలలో ఉన్న ఖాళీలను బట్టి దరఖాస్తుల ద్వారా ప్రవేశం ఉంటుంది.  
### విద్య, వసతి
ఈ పాఠశాలలో 6 నుండి 12వ తరగతి వరకు విద్యార్థులకు చదువు చెప్తారు. అన్ని తరగతుల వారికి సి.బి.యస్.ఈ సిలబస్ ఆంగ్ల మాధ్యమంలో విద్యా బోధన ఉంటుంది.
ముప్పై మూడు ఎకరాల విస్తీర్ణంలో ఉన్న ఈ పాఠశాలలో పాఠశాల  భవనం, విద్యార్థులకు ఇంకా ఉపాధ్యాయులకు వసతి గృహములు ఉన్నాయి. ఆడుకోవడానికి విశాలమైన మైదానం ఉంది, ఈ పాఠశాల మైదానం దక్షిణ భారతదేశంలోనే అత్యంత పెద్ద రన్నింగ్ ట్రాక్ కలిగి ఉంది. 
## ఇవి కూడా చూడండి
* జవహర్ నవోదయ విద్యాలయం
## మూలాలు


వర్గం:పాఠశాల
11వ భారతీయ అంతర్జాతీయ చలన చిత్రోత్సవం

**11వ భారతీయ అంతర్జాతీయ చలన చిత్రోత్సవం** 1987 జనవరి 10 నుండి జనవరి 24 వరకు న్యూఢిల్లీలో జరిగింది. ఈ చిత్రోత్సవంలో "ఇండియన్ మెయిన్ స్ట్రీమ్ విభాగాన్ని" ఏర్పాటు చేయడం ద్వారా కమర్షియల్ సినిమాకు పురోగతిని ఇచ్చింది. 1986లో అకాడమీ పురస్కారాలులో ఉత్తమ విదేశీ భాషా చిత్రం విభాగానికి భారతదేశం నుండి అధికారిక ప్రవేశం పొందిన "స్వాతిముత్యం" సినిమా మెయిన్ స్ట్రీమ్ విభాగంలో ప్రదర్శించబడింది.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

## విజేతలు
* ఉత్తమ చిత్రం: గోల్డెన్ పీకాక్ అవార్డు: ఎలీర్ ఇష్ముఖామెడోవ్ దర్శకత్వం వహించిన "ఫేర్వెల్ గ్రీన్ సమ్మర్" (రష్యన్ సినిమా)
* ఉత్తమ లఘు చిత్రం: గోల్డెన్ పీకాక్ అవార్డు: అవార్డు ఇవ్వలేదు
* ఉత్తమ నటుడు: సిల్వర్ పీకాక్ అవార్డు: "మాస్సే సాహిబ్" భారతీయ సినిమాలో నటించిన " రఘుబీర్ యాదవ్

## మూలాలు

వర్గం:సినిమా పురస్కారాలు
వర్గం:భారత అంతర్జాతీయ చలన చిత్రోత్సవం
రావు

**'రావు**' భారతదేశానికి చెందిన టైటిల్, ఇంటిపేరు. దీనిని దక్షిణ భారతదేశం అంతటా ఉపయోగిస్తున్నారు. మహారాష్ట్రలో దీనిని మరాఠా, కుంబి కులాలు ఉపయోగిస్తున్నాయి. తెలంగాణా, ఆంధ్రప్రదేశ్ రాష్ట్రాల్లో దీనిని వెలమ, గవర, బ్రాహ్మణ వర్గాలు ప్రధానంగా ఉపయోగిస్తారు.

## రావు ఇంటిపేరు గల ప్రముఖులు
* అదితిరావు హైదరీ, భారతీయ సినీ నటి
* అమృతా రావు, భారతీయ సినీ నటి
* ఆడారి తులసీరావు, విశాఖ డైరీ చైర్మన్, యలమంచిలి గ్రామ సర్పంచ్, తెలుగు దేశం పార్టీ
* అయ్యగారి సాంబశివరావు, భారతీయ శాస్త్రవేత్త, ఎలక్ట్రానిక్స్ కార్పొరేషన్ ఆఫ్ ఇండియా లిమిటెడ్ వ్యవస్థాపకుడు.
* అక్కినేని నాగేశ్వరరావు, తెలుగు సినీ నటుడు
* బుద్దా నాగ జగదీశ్వరరావు, ఎం.ఎల్.సి, తెలుగుదేశం పార్టీ అనకాపల్లి పార్లమెంటరీ ఇంచార్జి
* భీశెట్టి అప్పారావు, అనకాపల్లి ఎమ్మెల్యే, గీత సత్యాగ్రహం పాల్గొనడం
* దాడి వీరభద్రరావు, అనకాపల్లి ఎమ్మెల్యే, సమాచార, ప్రజా సంబంధాల మంత్రి,
* రావు వెంకట సుజయ్‌ కృష్ణ రంగారావు, భూగర్భ శాస్త్రం, గనుల మంత్రి, మాజీ బొబ్బిలి ఎమ్మెల్యే
* పి.ఆదినారాయణరావు, తెలుగు చిత్ర దర్శకుడు.
* సుంకర వెంకట ఆదినారాయణరావు, ప్రముఖ వైద్యుడు.
* కల్యంపూడి రాధాకృష్ణ రావు, గణిత శాస్త్రవేత్త
* చెన్నమనేని హన్మంతరావు, భారత ఆర్థికవేత్త, రచయిత
* చింతపెంట సత్యనారాయణరావు, రచయిత, నటుడు, దర్శకుడు, నిర్మాత.
* కొడుగంటి గోవిందరావు, అనకాపల్లి ఎమ్మెల్యే
* దాసరి నారాయణరావు, తెలుగు చిత్ర దర్శకుడు, నటుడు.
* కర్రి నారాయణ రావు, భారత న్యాయవాది, భారత రాజకీయ నాయకుడు
* కెంబూరి రామ్మోహన్ రావు, భారత రాజకీయ నాయకుడు,
* కిమిడి కళా వెంకటరావు, భారత రాజకీయ నాయకుడు, మాజీ మంత్రి, రాజ్యసభ మాజీ సభ్యుడు
* కే. కేశవరావు, భారత రాజకీయ నాయకుడు, రాజ్యసభ సభ్యుడు
* కె.ఎస్.రామారావు, తెలుగు సినిమా నిర్మాత
* కోడెల శివప్రసాదరావు, ఆంధ్రప్రదేశ్ అసెంబ్లీ మాజీ స్పీకర్
* కల్వకుంట్ల చంద్రశేఖరరావు, తెలంగాణ ముఖ్యమంత్రి.
* కల్వకుంట్ల తారక రామారావు, టిఆర్ఎస్ నాయకుడు
* కోట శ్రీనివాసరావు సినీ నటుడు.
* గుడివాడ గురునాథ రావు, అనకాపల్లి ఎం.పి, పెందుర్తి ఎమ్మెల్యే
* గంటా శ్రీనివాసరావు, రాజకీయ నాయకుడు,
* గుండు హనుమంతరావు, భారతీయ నటుడు
* ముత్తంశెట్టి శ్రీనివాసరావు, భారత రాజకీయ నాయకుడు, ఆంధ్రప్రదేశ్ కేబినెట్‌లో మంత్రి
* ఎన్.టి.రామారావు సినీ నటుడు, ఆంధ్ర ప్రదేశ్ మాజీ ముఖ్యమంత్రి
* నార్ల తాతారావు, ఇంజనీర్.
* పీలా కాశీ మల్లికార్జునరావు, భారతీయ హాస్యనటుడు
* పప్పల చలపతిరావు, భారత రాజకీయ నాయకుడు
* పాములపర్తి వెంకట నరసింహారావు (పి.వి. నరసింహారావు) - 9 వ భారత ప్రధాని.
* రావు గోపాలరావు, సినీ నటుడు
* రామోజీ రావు, రామోజీ గ్రూప్ యజమాని
* ఎస్.వి. రంగారావు తెలుగు సినీ నటుడు.
* తన్నీరు హరీశ్ రావు, టిఆర్ఎస్ నాయకుడు
* తుమ్మల నాగేశ్వరరావు, తెలంగాణ మాాజీ మంత్రి
* ఉడుపి రామచంద్రరావు - భారత అంతరిక్ష శాస్త్రవేత్త, ఇస్రో డైరెక్టర్
* వి.హనుమంతరావు, భారత రాజకీయ నాయకుడు.
* వంగవీటి మోహన రంగా రావు (వంగవీటి రంగా) భారతీయ జాతీయ కాంగ్రెస్ రాజకీయ నాయకుడు
* వనమా వెంకటేశ్వరరావు, ఆంధ్రప్రదేశ్ మాజీ మంత్రి

## మూలాలు

వర్గం:పేర్లు
హోమీ మోతీవాలా

హోమీ దాడీ  మోతీవాలా (జూన్ 1958 జననం 18) ఒక భారతీయ యాచింగ్ క్రీడాకారుడు. హోమీ మోతీలాల్ నౌకా దళం లో సి.డి.ఆర్  కమాండర్ గా పనిచెసాడు. అతను ఐ.ఎన్.ఎస్ తరంగిణి లొ పనిచెసాడు.

## జీవిత విశేషాలు
హోమీ మోతీవాలా బొంయై స్కాటిష్ హై స్కూలులో విద్యనభ్యసించాడు. 1975 - 78 లలొ ఎన్.డి.ఏ  నుంచి పట్టభద్రులయ్యాడు.  ఆ తరువత నౌకా దళంలో ఉద్యొగం సంపాందించాడు. 2004 నుంచి 2008 వరకు కెప్టెన్ గా చేసాడు. 1990లలో నౌకాయానంలో శిక్షణా తరగతులు చెప్తూండేవాడు.

INS తరంగిణి  1995 డిసెంబరు 1న  ప్రారంభించబడింది.   1997 భారత నావికాదళానికి సెయిల్ ట్రైనింగ్ లోషిప్‌గాఉండి, 2003, 2004 మధ్యకాలంలో ప్రపంచవ్యాప్తంగా ప్రదక్షిణ చేసిన మొదటి భారతీయ నావికాదళ ఓడగా నిలిచింది. అనేక యాచింగ్ క్రీడలలో పాల్గొంది.

## పురస్కారాలు

* హోమీ మోతీలాల్ అనేక పురస్కారాలు లభించాయి.
* రాజీవ్ ఖెల్ రత్న 
* ద్రోణాచార్య
* యాచింగ్ లో అర్జున పురస్కారం
* నౌకాదళం లో సేవలకు గాను శౌర్య చక్ర, ఎషియన్ పోటీలకుగాను1986, 1990 1994 లలో నావికులుగాను

## మూలాలు

* https://archive.pib.gov.in/archive/releases98/lyr2003/raug2003/29082003/r2908200311.html  https://archive.pib.gov.in/archive/releases98/lyr2003/raug2003/29082003/r2908200311.html

* https://www.wikiwand.com/en/INS_Tarangini_(A75) https://www.wikiwand.com/en/INS_Tarangini_(A75)

* https://www.telegraphindia.com/sports/khel-ratna-for-jyotirmoyee/cid/1224032 https://www.telegraphindia.com/sports/khel-ratna-for-jyotirmoyee/cid/1224032

* https://de.zxc.wiki/wiki/Dronacharya_Award https://de.zxc.wiki/wiki/Dronacharya_Award

* https://sports.mapsofindia.com/awards/arjuna/yachting.html

* https://prabook.com/web/homi.motivala/726788

* https://dsya.kerala.gov.in/award/award_winners/2 

* http://www.self.gutenberg.org/articles/eng/Homi_Motivala

వర్గం:1958 జననాలు
వర్గం:ద్రోణాచార్య పురస్కార గ్రహీతలు
వర్గం:జీవిస్తున్న ప్రజలు
వర్గం:పార్శీ వ్యక్తులు
వర్గం:మేజర్ ధ్యాన్ చంద్ ఖేల్ రత్న పురస్కార గ్రహీతలు
వర్గం:అర్జున అవార్డు గ్రహీతలు
వర్గం:శౌర్య చక్ర పురస్కార గ్రహీతలు
ఒక చిన్న విరామం

**ఒక చిన్న విరామం** 2020లో విడుదలైన తెలుగు సినిమా. వాక్ ఎంట‌ర్‌టైన్‌మెంట్ బ్యానర్ పై సందీప్ చేగురి నిర్మించి దర్శకత్వం వహించాడు. సంజయ్ వర్మ , గరీమ సింగ్, పునర్నవి భూపాలం, నవీన్ నేని హీరో హీరోయిన్లుగా నటించిన ఈ సినిమా 14 ఫిబ్రవరి 2020న విడుదలైంది.ఈ సినిమా 2021 జూలై 9 నుంచి ఆ ఓటీటీలో స్ట్రీమింగ్ కానుంది.

## కథ
సంజయ్ వర్మ (దీపక్)  సమీర (గరీమా సింగ్) భార్యాభర్తలు. ఒక అపరిచిత వ్యక్తి నుండి దీపక్ కు అనుమానాస్పద ఫోన్ వస్తుంది. అతడు డబ్బు కోసం దీపక్ ను బ్లాక్ మెయిల్ చేస్తూ ఉంటాడు. డబ్బును ఇవ్వడానికి బయలుదేరిన దీపక్ కు దారిలో కార్ రిపేర్ అవుతుంది. అటుగా వెళ్తున్న బాలా (నవీన్ నేని), మాయ (పునర్నవి భూపాలం) దీపక్ కి లిఫ్ట్ ఇస్తారు.  ఆ తరువాత దీపక్ ఎలాంటి సమస్యలను ఎదురుకున్నాడు ? అనేదే మిగతా సినిమా కథ.

## నటీనటులు
*పునర్నవి భూపాలం
*నవీన్ నేని
*సంజయ్ వర్మ 
*గరీమ సింగ్
*చంద్ర వెంపటి

## సాంకేతిక నిపుణులు
*దర్శకత్వం : సందీప్ చేగురి
*నిర్మాత‌ : సందీప్ చేగురి
*సంగీతం :  భరత్ మాచిరాజు
*సినిమాటోగ్రఫర్ : రోహిత్ బెచు
*ఎడిటర్: అశ్వత్ శివకుమార్

## మూలాలు

## బయటి లింకులు
* 

వర్గం:2020 సినిమాలు
వర్గం:2020 తెలుగు సినిమాలు
ఆళ్ల అయోధ్య రామిరెడ్డి

**ఆళ్ల అయోధ్య రామిరెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు, పారిశ్రామికవేత్త. ఆయన 2020లో వైఎస్సార్‌ కాంగ్రెస్‌ పార్టీ తరపున రాజ్యసభకు ఎన్నికయ్యాడు.
## జననం, విద్యాభాస్యం
ఆళ్ల అయోధ్య రామిరెడ్డి ఆంధ్రప్రదేశ్ రాష్ట్రం, గుంటూరు జిల్లా, పెదకాకాని మండలం & గ్రామంలో 1964 ఆగస్టు 12లో దశరథరామిరెడ్డి, వీరరాఘవమ్మ దంపతులకు జన్మించాడు. ఆయన ఉస్మానియా యూనివర్సిటీ నుండి ఎంటెక్ పూర్తి చేశాడు. ఆయనకు సోదరుడు ఆళ్ల రామకృష్ణారెడ్డి ఉన్నాడు.
## వ్యాపారవేత్తగా
ఆళ్ల అయోధ్య రామిరెడ్డి 1987లో కన్సల్టెంట్ గా జీవితం ప్రారంభించి, రాంకీ సంస్థలను ప్రారంభించాడు. ఆయన రాంకీ గ్రూప్ అఫ్ కంపెనీస్ మీద 7 సంస్థలను స్థాపించాడు.
## రాజకీయ జీవితం
ఆళ్ల అయోధ్య రామిరెడ్డి 2014లో పార్లమెంట్ ఎన్నికల్లో వైఎస్సార్‌ సీపీ అభ్యర్థిగా నరసరావుపేట పార్లమెంటు స్థానం నుంచి పోటీ చేసి ఓటమి పాలయ్యాడు. ఆయనకు 2019 ఎన్నికల్లో టికెట్ కేటాయించలేదు. ఆళ్ల అయోధ్య రామిరెడ్డికి 2020లో వైఎస్సార్‌ కాంగ్రెస్‌ పార్టీ తరపున రాజ్యసభకు ఎన్నికయ్యాడు.
## మూలాలు

వర్గం:1964 జననాలు
వర్గం:ఆంధ్రప్రదేశ్ పారిశ్రామికవేత్తలు
వర్గం:ఆంధ్రప్రదేశ్ రాజకీయ నాయకులు
వర్గం:గుంటూరు జిల్లా రాజకీయ నాయకులు
వర్గం:గుంటూరు జిల్లా వ్యక్తులు
ఆళ్ల రామకృష్ణారెడ్డి

**ఆళ్ల రామకృష్ణారెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014 & 2019లో జరిగిన అసెంబ్లీ ఎన్నికల్లో మంగళగిరి శాసనసభ నియోజకవర్గం నుండి శాసనసభ్యుడిగా ఎన్నికయ్యాడు.
## జననం, విద్యాభాస్యం
ఆళ్ల రామకృష్ణారెడ్డి ఆంధ్రప్రదేశ్ రాష్ట్రం, గుంటూరు జిల్లా, పెదకాకాని మండలం & గ్రామంలో1968లో దశరథరామిరెడ్డి,  వీరరాఘవమ్మ దంపతులకు జన్మించాడు. ఆయన గుంటూరు ఎసి కాలేజ్ నుండి ఇంటర్మీడియట్ పూర్తి చేశాడు. ఆయనకు సోదరుడు ఆళ్ల అయోధ్య రామిరెడ్డి ఉన్నాడు.

## రాజకీయ జీవితం
ఆళ్ల రామకృష్ణారెడ్డి 2014లో అసెంబ్లీ ఎన్నికల్లో వైఎస్సార్‌ సీపీ అభ్యర్థిగా మంగళగిరి స్థానం నుంచి పోటీ చేసి తొలిసారి ఎమ్మెల్యేగా గెలిచి అసెంబ్లీలోకి అడుగు పెట్టాడు. ఆయనకు 2019 ఎన్నికల్లో తన సమీప ప్రత్యర్థి తెలుగుదేశం పార్టీ అభ్యర్థి నారా లోకేశ్ పై 5337 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2019 జూన్లో రాజధాని ప్రాంత అభివృద్ధి ప్రాధికార సంస్థ (సిఆర్‌డిఎ) కు ఛైర్మన్‌గా నియమితుడయ్యాడు.

ఆళ్ల రామకృష్ణారెడ్డి 2023 డిసెంబర్ 10న ఎమ్మెల్యే పదవికి వైసీపీకి రాజీనామా చేసి 2024 జనవరి 21న విజయవాడలో ఏపీసీసీ అధ్యక్షురాలు వైఎస్ షర్మిల సమక్షంలో కాంగ్రెస్ పార్టీలో చేరాడు. ఆళ్ల రామకృష్ణారెడ్డి ఫిబ్రవరి 20న వైసీపీ అధ్యక్షుడు ముఖ్యమంత్రి వైఎస్‌ జగన్‌ మోహన్ రెడ్డి సమక్షంలో తిరిగి  వైయస్సార్ కాంగ్రెస్ పార్టీలో చేరాడు.

## మూలాలు

వర్గం:1974 జననాలు
వర్గం:ఆంధ్రప్రదేశ్ రాజకీయ నాయకులు
వర్గం:గుంటూరు జిల్లా రాజకీయ నాయకులు
వర్గం:గుంటూరు జిల్లా వ్యక్తులు
వర్గం:ఆంధ్రప్రదేశ్ వ్యక్తులు
గుర్తుందా శీతాకాలం

**గుర్తుందా శీతాకాలం** 2022లో విడుదలైన తెలుగు సినిమా. నాగ‌శేఖ‌ర్ మూవీస్ బ్యాన‌ర్‌పై రామారావు చింతపల్లి, నాగ‌శేఖ‌ర్‌, భావ‌న ర‌వి నిర్మిస్తున్న ఈ సినిమాకు నాగ‌శేఖ‌ర్ దర్శకత్వం వహించాడు. స‌త్యదేవ్,  తమన్నా హీరో హీరోయిన్ గా నటించిన ఈ సినిమాకు కాల భైరవ సంగీతం అందించాడు. సినిమాను 2022 డిసెంబర్ 9న విడుదల చేశారు.

## చిత్ర నిర్మాణం
ఈ సినిమా షూటింగ్ 28 ఆగస్ట్ 2020న హైదరాబాద్ లో ప్రారంభమైంది.

## నటీనటులు
*స‌త్యదేవ్
*తమన్నా
*సుహాసిని 
*మేఘా ఆకాష్ 
*కావ్య శెట్టి
*ప్రియదర్శి

## సాంకేతిక నిపుణులు
*బ్యాన‌ర్‌: నాగ‌శేఖ‌ర్ మూవీస్ 
*నిర్మాతలు: నాగ‌శేఖ‌ర్, భావ‌న‌ ర‌వి, ఎమ్ ఎస్ రెడ్డి, చిన‌బాబు
*దర్శకత్వం: నాగ‌శేఖ‌ర్
*సంగీతం: కాల భైరవ
*ఎడిటర్:  కోటగిరి వెంకటేశ్వర రావు
*సినిమాటోగ్రఫీ: సత్య హెగ్డే
*డైలాగ్స్: లక్ష్మీ భూపాల్

## మూలాలు

వర్గం:తమన్నా నటించిన సినిమాలు
రాజ్ నిడిమోరు & కృష్ణ డీకే

**రాజ్‌ నిడిమోరు, కృష్ణ దాసరి కొత్తపల్లి(డీకే)** సినీరంగంలో రాజ్‌ అండ్‌ డీకే గా గుర్తింపు పొందారు. వీళ్లిద్దరు డి2ఆర్ ఫిలిమ్స్ బ్యానర్ పై పలు చిత్రాలను నిర్మించారు.

## జననం, విద్యాభాస్యం
రాజ్‌ నిడిమోరు, కృష్ణ దాసరి కొత్తపల్లి(డీకే) ఇద్దరూ చిత్తూరు జిల్లాకు చెందిన వారు. రాజ్‌ నిడిమోరుది తిరుపతి, కృష్ణ డీకే ది చిత్తూరు.  రాజ్‌ అండ్‌ డీకే శ్రీ వెంకటేశ్వర యూనివర్సిటీ కాలేజ్ ఆఫ్ ఇంజనీరింగ్ లో ఇంజినీరింగ్‌ పూర్తి చేశారు.

## సినీ జీవితం
**All works are in [[Hindi]] unless otherwise noted.*
### సినిమాలు

### టెలివిజన్

## అవార్డ్స్
;ఫిలింఫేర్  ఓటిటి అవార్డ్స్ 
* బెస్ట్ సిరీస్  (క్రిటిక్స్) - ది ఫామిలీ మ్యాన్ 
* ఉత్తమ దర్శకుడు  (క్రిటిక్స్) -రాజ్‌ నిడిమోరు & కృష్ణ డీకే (ది ఫామిలీ మ్యాన్)
* ఉత్తమ రచన (క్రిటిక్స్) - రాజ్‌ నిడిమోరు & కృష్ణ డీకే, సుమిత్ అరోరా (ది ఫామిలీ మ్యాన్ ) 

; స్టార్ స్క్రీన్ అవార్డ్స్ 
* ఉత్తమ చిత్రం 2018 - స్త్రీ

## మూలాలు

వర్గం:చిత్తూరు జిల్లా వ్యక్తులు
దామోదర్ కుంద్ సరస్సు

**దామోదర్ కుంద్** భారతదేశంలోని గుజరాత్‌ రాష్ట్రంలో గల జునాగడ్ సమీపంలోని గిర్నార్ కొండల ప్రాంతంలో ఉన్న ఒక పవిత్రమైన సరస్సు. ఈ సరస్సును హిందువులు పవిత్రమైన సరస్సుగా భావిస్తారు. 
## ప్రత్యేకత
హిందూ పురాణాల ప్రకారం ఇది పవిత్రంగా పరిగణించబడుతుంది. మృతదేహాలను దహనం చేసిన తరువాత మిగిలిపోయిన బూడిద, ఎముకలను ఈ సరస్సులో వదలటానికి చాలా మంది హిందువులు ఇష్టపడతారు. ఈ సరస్సు లోని నీరు ఎముకలను కరిగించే లక్షణాలను కలిగి ఉంది.
## విస్తీర్ణం
ఈ సరస్సు 257 అడుగుల పొడవు, 50 అడుగుల వెడల్పు, 5 అడుగుల లోతు ఉంది.  దీని చుట్టూ ఘాట్ నిర్మించారు. 
## అభివృద్ధి
గుజరాత్ రాష్ట్ర ప్రభుత్వం రక్షించిన స్మారక కట్టడాలలో దామోదర్ కుంద్ ఒకటి.  ఇది చెక్-డ్యామ్ రిజర్వాయర్ ను కలిగి ఉంది. ఇక్కడ యాత్రికుల సౌకర్యం కోసం గదులు, పబ్లిక్ టాయిలెట్లు వంటి ప్రాథమిక సౌకర్యాలను గుజరాత్ ప్రభుత్వం కల్పించింది.
## మూలాలు


వర్గం:సరస్సులు
వర్గం:గుజరాత్
వర్గం:నీటి వనరులు
జవహర్ నవోదయ విద్యాలయం నిజాంసాగర్

**జవహర్ నవోదయ విద్యాలయం** నిజాంసాగర్(ఆంగ్లం:Jawahar Navodaya Vidyalaya, Hindi: जवाहर नवोदया विद्यलया) ఒక కేంద్ర ప్రభుత్వ పాఠశాల. ఇది ఉమ్మడి నిజామాబాద్ జిల్లా కోసం స్థాపించబడింది. ఈ పాఠశాలను కేంద్ర ప్రభుత్వానికి చెందిన విద్యాశాఖ నిర్వహిస్తుంది. భారతదేశంలో మొత్తం 661 నవోదయ విద్యాలయాలున్నాయి, వీటన్నింటిని నవోదయ విద్యాలయ సమితి నిర్వహిస్తోంది.

సంక్షిప్తంగా దీన్ని జేఎన్వీ నిజాంసాగర్ అని పిలుస్తారు.

## చరిత్ర
1986లో నేషనల్ పాలసీ ఆఫ్ ఎడ్యుకేషన్ కింద ఈ నవోదయ విద్యాలయాలు చేయబడ్డాయి. వాటిల్లో ఒకటి ఈ జేఎన్వీ నిజాంసాగర్.

## ప్రవేశ విధానం
ప్రతి సంవత్సరం 6వ తరగతికి 80 మంది విద్యార్థులను తీసుకుంటారు. ప్రతి సంవత్సరం సుమారు 10000 నుండి 20000 దరఖాస్తులు వస్తాయి, జేఎన్వీఎస్టి(JNVST) ప్రవేశ పరీక్ష ద్వారా ఎంపిక విధానం కొనసాగుతుంది. తరగతులు 9 ఇంకా 11 లో కూడా పాఠశాలలో ఉన్న ఖాళీలను బట్టి దరఖాస్తుల ద్వారా ప్రవేశం ఉంటుంది.

### విద్య, వసతి
ఈ పాఠశాలలో 6 నుండి 12వ తరగతి వరకు విద్యార్థులకు చదువు చెప్తారు. అన్ని తరగతుల వారికి సి.బి.యస్.ఈ సిలబస్ ఆంగ్ల మాధ్యమంలో విద్యా బోధన ఉంటుంది.ఇరవై ఐదు ఎకరాల విస్తీర్ణంలో ఉన్న ఈ పాఠశాలలో పాఠశాల భవనం, విద్యార్థులకు ఇంకా ఉపాధ్యాయులకు వసతి గృహములు ఉన్నాయి. ఆడుకోవడానికి విశాలమైన మైదానం ఉంది.

## ఇవి కూడా చూడండి
జవహర్ నవోదయ విద్యాలయం

## మూలాలు
50వ భారతీయ అంతర్జాతీయ చలన చిత్రోత్సవం

**50వ భారతీయ అంతర్జాతీయ చలన చిత్రోత్సవం** 2019 నవంబరు 20 నుండి నవంబరు 28 వరకు గోవాలో జరిగింది. రష్యాకు చెందిన ఎనిమిది రష్యన్ భాషా సినిమాలు ప్రదర్శన జరిగాయి.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

## జ్యూరీ
thumb|190x190px| రమేష్ సిప్పీ, జ్యూరీ సభ్యుడు

* జాన్ బెయిలీ (చైర్‌పర్సన్)
* రాబిన్ కాంపిల్లో (ఫ్రెంచ్ స్క్రీన్ రైటర్, ఎడిటర్, సినిమా దర్శకుడు)
* ఝాంగ్ యాంగ్ (చైనా సినిమా దర్శకుడు, స్క్రీన్ రైటర్)
* లిన్నె రామ్సే (స్కాటిష్ సినిమా దర్శకుడు, రచయిత, నిర్మాత, సినిమాటోగ్రాఫర్)
* రమేష్ సిప్పీ (భారత సినీ దర్శకుడు)

## విజేతలు
* ఉత్తమ చిత్రం: గోల్డెన్ పీకాక్ అవార్డు: బ్లేజ్ హారిసన్ దర్శకత్వం వహించిన "పార్టికల్స్" సినిమా
* ఉత్తమ దర్శకుడు: "జల్లికట్టు" సినిమా దర్శకుడు లిజో జోస్ పెల్లిస్సేరి
* ఉత్తమ తొలిచిత్ర దర్శకుడు: "అబౌ లీలా అండ్ మారియస్ ఓల్టేను ఫర్ మాన్స్టర్స్" సినిమా దర్శకుడు అమిన్ సిడి-బౌమాడియన్ 
* ఐఎఫ్ఎఫ్ఐ ఉత్తమ నటుడు అవార్డు: "మారిగెల్లా" సినిమాలో నటించిన "సీయు జార్జ్"
* ఐఎఫ్‌ఎఫ్‌ఐ ఉత్తమ నటి అవార్డు: "మై ఘాట్‌: క్రైమ్ నెం 103/2015" సినిమాలో నటించిన "ఉషా జాదవ్"
* జీవన సాఫల్య పురస్కారం: ఇసాబెల్లె హుపెర్ట్
* ఐసిఎఫ్‌టి యునెస్కో గాంధీ పతకం: రికార్డో సాల్వెట్టి (రువాండా)
* స్పెషల్ జ్యూరీ అవార్డు: "బెలూన్" సినిమా దర్శకుడు పెమా సెడెన్
* స్పెషల్ మెన్షన్ జ్యూరీ అవార్డు: అభిషేక్ షా దర్శకత్వం వహించిన "హెలారో"
* ఐసిఎఫ్‌టి యునెస్కో గాంధీ పతకం (స్పెషల్ మెన్షన్): "బహత్తర్ హురైన్"

## ప్రత్యేక అవార్డులు
* ఐఎఫ్ఎష్ఐ గోల్డెన్ జూబ్లీ ఐకాన్: రజినీకాంత్

## అధికారిక ఎంపికలు
### ప్రారంభ సినిమా
* *డెస్పెట్ ది ఫాగ్* (ఇటలీ)

### ముగింపు సినిమా
* *మార్గే అండ్ హర్ మదర్* (ఇటలీ)

## మూలాలు

## బయటి లింకులు
* 

వర్గం:సినిమా పురస్కారాలు
వర్గం:భారత అంతర్జాతీయ చలన చిత్రోత్సవం
పార్టికల్స్ (2019 సినిమా)

పార్టికల్స్, 2019లో విడుదలైన ఫ్రెంచ్ సినిమా. బ్లేజ్ హారిసన్ దర్శకత్వం వహించిన ఈ సినిమా 2019 కేన్స్ ఫిల్మ్ ఫెస్టివల్‌లో డైరెక్టర్ల ఫోర్ట్‌నైట్ విభాగంలో ప్రదర్శించబడి, కెమెరా డి'ఓర్‌కు ఎంపికైంది. 50వ భారతీయ అంతర్జాతీయ చలన చిత్రోత్సవంలో ఈ సినిమా ఉత్తమ చిత్రం విభాగంలో గోల్డెన్ పీకాక్ అవార్డును కూడా అందుకుంది.

## నటవర్గం
* థామస్ డలోజ్ (పీఏ)
* నియా లూడెర్స్ (రోషిన్)
* సాల్వాటోర్ ఫెర్రో (మెరో)
* లియో కూయిల్‌ఫోర్ట్ (కోల్)
* నికోలస్ మార్కాంట్ (జెబి)

## అవార్డులు
# కెమెరా డి'ఓర్‌ (కేన్స్ ఫిల్మ్ ఫెస్టివల్‌ 2019 )
# ఉత్తమ చిత్రం (గోల్డెన్ పీకాక్ అవార్డు, 50వ భారతీయ అంతర్జాతీయ చలన చిత్రోత్సవం 2019)

## మూలాలు

## బయటి లింకులు
* 

వర్గం:ఫ్రెంచ్-భాష చిత్రాలు
ఆయుధం (అయోమయ నివృత్తి)

* ఆయుధం - ఒక పనిముట్టు
* ఆయుధం (సినిమా) - 1990 లో కృష్ణ కథానాయకుడిగా వచ్చిన సినిమా
* ఆయుధం (2003 సినిమా) - ఎన్. శంకర్ దర్శకత్వంలో రాజశేఖర్ కథానాయకుడిగా వచ్చిన సినిమా